

 **(สำเนาคู่ฉบับ)**

ที่ มท 0816.3/ว กรมส่งเสริมการปกครองท้องถิ่น ถนนนครราชสีมา เขตดุสิต กทม. 10300

 เมษายน 2567

เรื่อง หลักเกณฑ์และวิธีการรับรองมาตรฐานและประเมินคุณภาพการศึกษาของสถานศึกษานำร่องในพื้นที่
 นวัตกรรมการศึกษา

เรียน ผู้ว่าราชการจังหวัด (ตามรายชื่อแนบท้าย)

อ้างถึง หนังสือกรมส่งเสริมการปกครองท้องถิ่น ที่ มท 0816/ว 2115 ลงวันที่ 11 กรกฎาคม 2565

สิ่งที่ส่งมาด้วย สำเนาหนังสือสำนักงานคณะกรรมการการศึกษาขั้นพื้นฐาน ที่ ศธ 04288/132

 ลงวันที่ 5 เมษายน 2567 จำนวน 1 ชุด

 ตามที่กรมส่งเสริมการปกครองท้องถิ่น ได้แจ้งรายชื่อสถานศึกษานำร่องดำเนินการ
ตามประกาศคณะกรรมการนโยบายพื้นที่นวัตกรรมการศึกษา จำนวน 2 ฉบับ คือ 1) ประกาศคณะกรรมการนโยบายพื้นที่นวัตกรรมการศึกษา เรื่อง หลักเกณฑ์และวิธีการประกันคุณภาพการศึกษาภายในสถานศึกษาของสถานศึกษานำร่อง พ.ศ. 2565 และ 2) ประกาศคณะกรรมการนโยบายพื้นที่นวัตกรรมการศึกษา เรื่อง หลักเกณฑ์การประเมินผลสัมฤทธิ์ทางการศึกษาของผู้เรียนในสถานศึกษา
นำร่อง พ.ศ. 2564 เพื่อใช้เป็นหลักเกณฑ์และวิธีการรับรองมาตรฐานและประเมินคุณภาพการศึกษา
ของสถานศึกษานำร่องในพื้นที่นวัตกรรมการศึกษา แทนการดำเนินการประกันคุณภาพภายในของสถานศึกษาซึ่งต้องจัดทำรายงานการประเมินตนเองของสถานศึกษา (SAR) และการประเมินคุณภาพภายนอก
โดยสำนักงานรับรองมาตรฐานและประเมินคุณภาพการศึกษา (องค์การมหาชน) รายละเอียดตามที่อ้างถึง นั้น

กรมส่งเสริมการปกครองท้องถิ่น ได้รับแจ้งจากสำนักงานคณะกรรมการการศึกษาขั้นพื้นฐาน
ขอความร่วมมือจังหวัดดำเนินการ ดังนี้

 1. แจ้งองค์กรปกครองส่วนท้องถิ่นที่มีสถานศึกษานำร่องในสังกัดดำเนินการตามประกาศคณะกรรมการนโยบายพื้นที่นวัตกรรมการศึกษา จำนวน 2 ฉบับข้างต้น เพื่อใช้เป็นหลักเกณฑ์และวิธีการรับรองมาตรฐานและประเมินคุณภาพการศึกษาของสถานศึกษานำร่องในพื้นที่นวัตกรรมการศึกษา
แทนการดำเนินการประกันคุณภาพภายในของสถานศึกษาซึ่งต้องจัดทำรายงานการประเมินตนเอง
ของสถานศึกษา (SAR) และการประเมินคุณภาพภายนอกโดยสำนักงานรับรองมาตรฐานและประเมินคุณภาพการศึกษา (องค์การมหาชน)

/2. ประชาสัมพันธ์ ...

-2-

 2. ประชาสัมพันธ์ สร้างการรับรู้ และสร้างความเข้าใจเกี่ยวกับหลักเกณฑ์และวิธีการรับรองมาตรฐานและประเมินคุณภาพการศึกษาของสถานศึกษานำร่องในพื้นที่นวัตกรรมการศึกษาตามข้อ 1 รวมทั้งให้การสนับสนุนและส่งเสริมการดำเนินงานของสถานศึกษานำร่องให้บรรลุผลตามเจตนารมณ์
ของพระราชบัญญัติพื้นที่นวัตกรรมการศึกษา พ.ศ. 2562 ตามมาตรา 37 และ มาตรา 38

รายละเอียดปรากฏตาม QR Code ท้ายหนังสือนี้

 จึงเรียนมาเพื่อโปรดพิจารณา

##  ขอแสดงความนับถือ

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. 02-241-9000 ต่อ 5314

ไปรษณีย์อิเล็กทรอนิกส์ : saraban@dla.go.th

ผู้ประสานงาน นางสาวจรัสวรรณ ชื่นสวัสดิ์ โทร. 09-4961-9516



**https://bit.ly/3QaZv69**

ร.อสถ. .................................

ผอ.กศ. ................................

ผอ.กง.สศ. ...........................

หน.ฝ.มป. ............................

จนท. ...................................

**บัญชีรายชื่อแนบท้าย**

1. กระบี่

2. กาญจนบุรี

3. จันทบุรี

4. เชียงใหม่

5. นราธิวาส

6. ปัตตานี

7. ภูเก็ต

8. ยะลา

9. ระยอง

10. ศรีสะเกษ

11. สงขลา

12. สตูล

13. สระแก้ว

14. สุราษฎร์ธานี

15. อุบลราชธานี